Til Hellerup Fægte-Klubs bestyrelse 9/8-2020, Hans

Forslag til behandling på generalforsamlingen den 24/8-2021:

Kontingent i Hellerup Fægte-Klub ændres til et aktivt eller passivt kontingent.

Kontingenterne corona og elitemedlemsskab slettes.

Kontingentændringerne vil gælde pr. 1. januar 2022.

Eventuel rabat gives som en procent af det aktive kontingent og besluttes af bestyrelsen.

Forklaring:

Forslaget stilles for at forenkle systemet og for at afskaffe kontingenter, som ikke længere er nødvendige.

Tanken er, at der betales et fast kontingent halvårligt for at være aktiv. Der betales ét kontingent for hele året for at være passiv.

I forhold til de hold som tilbydes, kan der ydes % rabat i forhold til det aktive kontingent. Som eksempel kunne kontingentet for Miniløverne være -30% da de kun træner én gang om ugen. Der kan etableres hold efter behov.

Forslaget angår ikke, hvad kontingentet skal sættets til.

Opfølgning på forslag fra 16/3-2020

Yderligere ønsker jeg en opdatering på, hvordan bestyrelsen har forholdt sig til mit forslag om lektioner fra 2020, som generalforsamlingen stemte for. Hvilket system er blevet implementeret?

Herunder forslaget fra 16/3-2020:

*Lektioner:*

*Der skal etableres et system, som gør det transparent, hvem der får lektioner i Hellerup Fægte-Klub.*

*Systemet bør vise hvem der får lektion og af hvem, varigheden og hvornår lektionen foregår.*

*Begrundelse:*

*Fægtelektioner er vigtige for at lære at fægte og for at en fægter kan udvikle sig og bevare interessen for fægtning i HFK.*

*Der skal etableres et system for at opnå gennemsigtighed og fairness og for at vi kan sikre, at vi udnytter ressourcerne til klubbens medlemmer på retfærdig vis.*

*Det vil kræve en afklaring af, hvad reglerne er for at få lektion i klubben. Som det er i dag, er der få som får mange og mange som får få eller ingen lektioner. Det er ikke fair i forhold til kontingentet.*

*Det bør også overvejes, om det skal have indflydelse på adgangen til lektioner om fægteren har licens for klubben. Som situationen er nu får fægtere, som er aktive medlemmer, men ikke repræsenterer HFK mange lektioner af Hugo, mens mangeårige medlemmer ingen får.*

*Uanset hvilket system der etableres, bør det være gennemsigtigt, hvem der får lektioner. 16. marts 2020, Hans H. von der Osten*